wannaphong/clean_thaiwikipedia huggingface dataset:
# บั๊ญดุ๊ก
บั๊ญดุ๊ก  หรือในประเทศไทยที่อำเภอคลองใหญ่ จังหวัดตราด เรียกกันว่า ขนมบันดุก หรือบันดุ๊ก เป็นอาหารเวียดนามประเภทบั๊ญ (, เค้ก) บั๊ญดุ๊กมี 2 ประเภทหลัก ๆ คือ ในเวียดนามทางเหนือแป้งจะมีสีขาว และทางใต้จะมีสีเขียว

 ในเวียดนามภาคเหนือ 
ในภาคเหนือของเวียดนาม บั๊ญดุ๊กเป็นอาหารที่ทำจากแป้งข้าวเจ้าหรือแป้งข้าวโพด มีสีขาว มีเนื้อสัมผัสที่นุ่มนวลและกลิ่นหอมอ่อนๆ ทั่วไปแล้วรับประทานเป็นอาหารคาว โดยโรยหน้าด้วยเครื่อง เช่น หมูบด, กุ้งย่าง , หัวหอมทอด, งา, เกลือ, ถั่วลิสง, น้ำมะนาว และซีอิ๊วหรือน้ำปลา อาจจะรับประทานเป็นอาหารจานเดียว หรืออาจเสิร์ฟร้อนพร้อมกับเนื้อหรือเห็ด

ในประเทศเวียดนาม บั๊ญดุ๊กเป็นที่นิยม มีขายตามร้านเล็ก ๆ ทั่วไป และหาซื้อรับประทานได้ตลอดทั้งวัน

 ในเวียดนามภาคใต้ 
thumb|right|บั๊ญดุ๊กของเวียดนามตอนใต้มีสีเขียวจากใบเตยหอม โรยหน้าด้วยน้ำเชื่อมกะทิและงา
ในเวียดนามตอนใต้ บั๊ญดุ๊กเป็นขนมหวานที่ทำจากแป้งข้าวเจ้า โดยแป้งอยู่ในรูปก้อนสี่เหลี่ยมที่มักจะมีสีเขียวซึ่งได้มาจากเตยหอม (Pandanus amaryllifolius) ปรุงโดยการต้มแป้งกับน้ำปูนใส (อัตราส่วนน้ำ 1 ลิตร กับปูนขาว 10 กรัม) และน้ำใบเตยแล้วปล่อยให้เย็นและแข็งตัวเป็นแผ่นคล้ายเยลลี่ แล้วจึงนำมาหั่นเป็นก้อน โรยหน้าด้วย,  และถั่วลิสงป่น

 บั๊ญดุ๊กชนิดต่าง ๆ 
ตัวอย่างเช่น:

 บั๊ญดุ๊กบตก่าว (Bánh đúc bột gạo) - ทำจากแป้งข้าวเจ้า
 บั๊ญดุ๊กเกินด๊าเกิ๋มถัก (Bánh đúc gân đá cẫm thạch) - มีลายเส้นสีคล้ายหินอ่อน
 บั๊ญดุ๊กก่าว (Bánh đúc gạo) - ทำจากแป้งข้าวกล้อง
 บั๊ญดุ๊กควายโมน (Bánh đúc khoai môn) - ทำจากเผือก
 บั๊ญดุ๊กหมั่น (Bánh đúc mặn) - ใส่เกลือลงในแป้ง
 บั๊ญดุ๊กเหมี่ยนจุง (Bánh đúc miền trung) - พบในภาคกลางของเวียดนาม
 บั๊ญดุ๊กโง (Bánh đúc ngô) - ทำจากข้าวโพด
 บั๊ญดุ๊กหน่ม (Bánh đúc nộm) - สลัดบั๊ญดุ๊ก
 บั๊ญดุ๊กน๊อง (Bánh đúc nóng) - บั๊ญดุ๊กร้อน (คล้ายก๋วยจั๊บ)
 บั๊ญดุ๊กเนื้อกเสื่อ (Bánh đúc nước dừa) - ราดด้วยน้ำกะทิ
 บั๊ญดุ๊กเนื้อกโก๊ตเสื่อ (Bánh đúc nước cốt dừa) - ใส่น้ำมะพร้าว
 บั๊ญดุ๊กโซต (Bánh đúc sốt) - บั๊ญดุ๊กนึ่งเสิร์ฟร้อน
 บั๊ญดุ๊กซัญ (Bánh đúc xanh) - บั๊ญดุ๊กสีเขียว ได้จากน้ำใบเตย

 ในวัฒนธรรม 
คนเวียดนามมีคำกล่าวที่ว่า

ความหมายคือ "ไม่เคยพบกระดูกในบั๊ญดุ๊ก เช่นเดียวกับที่ไม่เคยพบรักลูกติดของสามี" โคลงบทนี้ใช้เพื่อเปรียบเปรยถึงสิ่งต่าง ๆ ที่มีโอกาสเกิดขึ้นได้ยาก
# ตำบลท่ามะเขือ
ท่ามะเขือ เป็นหนึ่งในจำนวน 10 ตำบลของอำเภอคลองขลุง จังหวัดกำแพงเพชร ปัจจุบันมีประชากรทั้งหมด 7,926 คน (เดือนธันวาคม 2564) ตั้งอยู่ทางทิศตะวันออกของแม่น้ำปิง และอยู่ตรงข้ามกับเทศบาลตำบลคลองขลุง เป็นตำบลที่มีความสำคัญทางด้านเศรษฐกิจของอำเภอคลองขลุง เนื่องจากมีทางหลวงแผ่นดินหมายเลข 1084 ตัดผ่าน ซึ่งเป็นทางเชื่อมต่อระหว่างจังหวัดกำแพงเพชรและจังหวัดนครสวรรค์

 ประวัติ 
แต่เดิมพื้นที่บริเวณฝั่งซ้ายของแม่น้ำปิงเป็นเนินสูง ทำให้ไม่มีน้ำท่วมถึง ในขณะที่พื้นที่บริเวณอื่น ๆ โดยรอบ ต่างประสบพบเจอกับน้ำท่วม พื้นที่ตรงนี้จึงถูกขนานนามว่าเป็นเกาะ ซึ่งเต็มไปด้วยป่าไม้ที่อุดมสมบูรณ์ โดยเฉพาะไม้สักที่มากมาย จึงมีการก่อตั้งปางไม้ที่เกาะนี้ และสร้างที่พักคนงานริมฝั่งแม่น้ำปิง ต่อมาคนงานในปางไม้ได้นำมะเขือมาบริโภคเป็นอาหาร และทิ้งเมล็ดมะเขือที่เหลือไว้เป็นจำนวนมาก จนทำให้ปางไม้กลายเป็นดงมะเขือ ต่อมาชาวบ้านจากคลองขลุง (ซึ่งอยู่ฝั่งเยื้องตรงข้ามกับปางไม้) ได้ขนานนามบริเวณนี้ว่า "เกาะท่ามะเขือ" และต่อมาเมื่อมีคนอยู่อาศัยหนาแน่นขึ้น ปางไม้ชั่วคราวแห่งนี้จึงแปรสภาพเป็นหมู่บ้านไปโดยถาวร

 ที่ตั้งและอาณาเขต 
ตำบลท่ามะเขือมีที่ตั้งอยู่ทางฝั่งตะวันออกของแม่น้ำปิงและตัวอำเภอคลองขลุง มีระยะทางห่างจากกรุงเทพมหานครประมาณ 317 กิโลเมตร มีเนื้อที่ประมาณ 55.5 ตารางกิโลเมตร หรือ 34,687.5 ไร่ ตำบลท่ามะเขือมีอาณาเขตติดต่อกับตำบลข้างเคียง ดังนี้
 ทิศเหนือ ติดต่อกับตำบลวังบัว
 ทิศตะวันออก ติดต่อกับตำบลทุ่งทราย (อำเภอทรายทองวัฒนา)
 ทิศใต้ ติดต่อกับตำบลวังยาง
 ทิศตะวันตก ติดต่อกับตำบลคลองขลุง

 การปกครอง 
 หมู่บ้าน 
พื้นที่ตำบลท่ามะเขือมีประชากรทั้งหมด 7,926 คน โดยแบ่งเป็นประชากรชายทั้งหมด 3,860 คน และประชากรหญิงทั้งหมด 4,066 คน (เดือนธันวาคม 2564) แบ่งการปกครองออกเป็น 9 หมู่บ้าน ดังนี้

+ ประชากรในตำบลท่ามะเขือจำแนกตามหมู่บ้าน หมู่ที่ ชื่ออักษรไทย ชื่ออักษรโรมัน 1 บ้านเกาะหมู Ban Ko Moo 2 บ้านท่ามะเขือ Ban Tha Makhuea 3 บ้านโนนมะกอก Ban Non Ma Kork 4 บ้านหนองจอก Ban Nong Chok 5 บ้านวังน้ำแดง Ban Wang Nam Daeng 6 บ้านดงประดา Ban Dong Pra Da 7 บ้านอู่สำเภา Ban U Sam Pao 8 บ้านคลองพัฒนา Ban Khlong Phatthana 9 บ้านหนองจอกพัฒนา Ban Nong Chok Phatthana

 การปกครองส่วนท้องถิ่น 
ท้องที่ตำบลท่ามะเขืออยู่ในการดูแลขององค์กรปกครองส่วนท้องถิ่น 2 แห่ง ได้แก่
 เทศบาลตำบลท่ามะเขือ เป็นเทศบาลขนาดเล็ก ครอบคลุมพื้นที่บางส่วนใน 2 หมู่บ้านของตำบลท่ามะเขือ ได้แก่ หมู่ที่ 1 และ 2 มีขนาดพื้นที่ 5.5 ตารางกิโลเมตร มีจำนวนประชากรรวมทั้งสิ้น 3,648 คน โดยแบ่งเป็นประชากรชายทั้งหมด 1,762 คน และประชากรหญิงทั้งหมด 1,886 คน

 องค์การบริหารส่วนตำบลท่ามะเขือ ครอบคลุมพื้นที่ตำบลท่ามะเขือในส่วนที่อยู่นอกเขตเทศบาล ขนาดพื้นที่ 50 ตารางกิโลเมตร มีจำนวนประชากรรวมทั้งสิ้น 4,278 คน โดยแบ่งเป็นประชากรชายทั้งหมด 2,098 คน และประชากรหญิงทั้งหมด 2,180 คน

 การคมนาคม 
  ทางหลวงแผ่นดินหมายเลข 1084 (ถนนสายป่าแดง-กำแพงเพชร)
  ทางหลวงชนบท กพ.4004 (ถนนสายทุ่งทอง-ท่ามะเขือ)

 สถานที่สำคัญ 
 ธนาคารกรุงไทย สาขาคลองขลุง
 ธนาคารไทยพาณิชย์ สาขาท่ามะเขือ
 ธนาคารกรุงเทพ สาขาท่ามะเขือ
 ธนาคารกสิกรไทย สาขาคลองขลุง
 โลตัส โกเฟรช สาขาท่ามะเขือ
 วัดสันติวนาราม
 โรงเรียนอนุบาลคลองขลุง
# อนุสรณ์พลพรรคชาวเซอร์เบียและแอลเบเนีย
อนุสรณ์พลพรรคชาวเซอร์เบียและแอลเบเนีย หรือชื่ออื่น อนุสรณ์พลพรรคและคนงานเหมือง และ อนุสรณ์วีรชนสงครามปลดแอกชาติ เป็นอนุสรณ์สถานระลึกถึงพลพรรคชาวแอลเบเนียและเซอร์เบียจากคอซอวอและเมตอฮิยาที่เสียชีวิตในสงครามโลกครั้งที่สองในยูโกสลาเวีย จากปี 1941–1945 อนุสรณ์ตั้งขึ้นในปี 1973 และตั้งอยู่บนแหลมเขาชื่อ เขาคนงานเหมือง (Miner’s Hill) ใกล้กับมิตรอวิตซา อนุสรณ์เป็นผลงานออกแบบโดยบ็อกดาน บ็อกดานอวิช
# ลาวด์ (นามสกุล)
บุคคลที่มีชื่อเสียง 
 แลนซ์ ลาวด์ (Lance Loud)

 ตัวละครในบันเทิงคดี 
 ตัวละครจากเรื่องเดอะลาวด์เฮาส์และเดอะคาซากรานเด้ส์
 ลินคอล์น ลาวด์ (Lincoln Loud)
 ลอริ ลาวด์ (Lori Loud)
 เลนิ ลาวด์ (Leni Loud)
 ลูน่า ลาวด์ (Luna Loud)
 ลูอัน ลาวด์ (Luan Loud)
 ลินน์ ลาวด์ (Lynn Loud)
 ลูซี่ ลาวด์ (Lucy Loud)
 ลาน่า ลาวด์ (Lana Loud)
 โลล่า ลาวด์ (Lola Loud)
 ลิซ่า ลาวด์ (Lisa Loud)
 ลิลลี่ ลาวด์ (Lily Loud)
 ลินน์ ลาวด์ ซีเนียร์ (Lynn Loud Sr.)
 ริต้า ลาวด์ (Rita Loud)
 เลโอนาร์ด ลาวด์ (Leonard Loud)
 แลนซ์ ลาวด์ (Lance Loud)
 ชารอน ลาวด์ (Sharon Loud)
 เชน ลาวด์ (Shane Loud)
 เชลบี ลาวด์ (Shelby Loud)
 ไชโลห์ ลาวด์ (Shiloh Loud)

 ตัวละครจากเรื่องครอบครัวอเมริกัน
 บิล ลาวด์ (Bill Loud)
 แพต ลาวด์ (Pat Loud)
 แลนซ์ ลาวด์ (Lance Loud)
 เควิน โรเบิร์ต ลาวด์ (Kevin Robert Loud)
 แกรนท์ ลาวด์ (Grant Loud)
 เดลิลาห์ แอน ลาวด์ (Delilah Ann Loud)
 มิเชล ลาวด์ (Michele Loud)
# ซานเตียโก (นามสกุล)
ซานเตียโก หรือ ซังตียากู เป็นนามสกุลสเปนกับโปรตุเกส

 บุคคลที่มีชื่อเสียง 
 แรนดี ซานเตียโก (Randy Santiago)

 ตัวละครในบันเทิงคดี 
 รอนนี แอนน์ ซานติอาโก (Ronnie Anne Santiago) - ตัวละครจากเรื่องเดอะลาวด์เฮาส์และเดอะคาซากรานเด้ส์
 บ็อบบี ซานติอาโก (Bobby Santiago) - ตัวละครจากเรื่องเดอะลาวด์เฮาส์และเดอะคาซากรานเด้ส์
 มาเรีย ซานติอาโก (Maria Santiago) - ตัวละครจากเรื่องเดอะลาวด์เฮาส์และเดอะคาซากรานเด้ส์
 อาร์ทูโร่ ซานติอาโก (Arturo Santiago) - ตัวละครจากเรื่องเดอะลาวด์เฮาส์และเดอะคาซากรานเด้ส์
 พันเอกโคราซอน ซานติเอโก (Colonel Corazon Santiago) - ตัวละครจากเรื่องซิด ไมเออร์ส อัลฟา เซนทอรี
 ซานติเอโก (Santiago) - ตัวละครจากเรื่องเฒ่าผจญทะเล
# ตริทิว ราย
ราชา ตริทิว ราย (;  𑄌𑄋𑄴𑄟𑄳𑄦: 𑄖𑄳𑄢𑄨𑄘𑄨𑄝𑄴 𑄢𑄧𑄠𑄴; Raja Tridiv Roy หรือ Tridev Roy, 14 พฤษภาคม 1933 – 17 กันยายน 2012) เป็นนักการเมือง, ทูต และนักเขียนชาวปากีสถาน อดีตรัฐมนตรีกระทรวงกิจการชนกลุ่มน้อยในคณะรัฐมนตรีของซุลฟีการ์ อะลี ภุตโต เขาเป็นราชาลำดับที่ 50 ขิงชนเผ่าชากมาในภูมิภาคจิตตากองฮิลล์แทร็ก ซึ่งปัจจุบันอยู่ในประเทศบังกลาเทศ นับตั้งแต่ 2 พฤษภาคม 1953 จนกระทั่งสละราชบัลลังก์ในปี 1971 หลังเกิดสงครามเอกราชบังกลาเทศHindus Contribution Towards Making Of Pakistan Retrieved 28 January 2011 หลังบังกลาเทศได้รับเอกราชในปี 1971 ตริทิว ราย เลือกที่จะคงสัญชาติปากีสถาน เขาเป็นที่รู้จักในภายหลังในฐานะนักเขียน, ทูต, ผู้นำชาวพุทธ และนักการเมืองในประเทศปากีสถาน 

ในปี 1981 ถึง 1995 เขาเคยเป็นทูตปากีสถานประจำอาร์เจนตินา, ชิลี, อุรุกวัย, เปรู และ เอกวาดอร์ ตริทิว ราย เสียชีวิตในปี 2012
# ซิด (ชื่อ)
บุคคลที่มีชื่อเสียง 
 ซิด ยูดี้ (Sid Eudy)

 ตัวละครในบันเทิงคดี 
 ซิด (Sid) - ตัวละครจากเรื่องเฮ้! อาร์โนลด์
 ซิด ชาง (Sid Chang) - ตัวละครจากเรื่องเดอะลาวด์เฮาส์และเดอะคาซากรานเด้ส์
 ซิด อาไคล์ (Sid Arkale) - ตัวละครจากเรื่องบาคุกัน แบทเทิลบรอว์เลอรส์ กันดาเลียน อินเวเดอร์ส
 ซิด บาร์เร็ตต์ (Sid Barrett) - ตัวละครจากเรื่องโซลอีทเตอร์
# คาซากรานเด
บุคคลที่มีชื่อเสียง 
 วอลเตอร์ คาซากรานเด (Walter Casagrande)

 ตัวละครในบันเทิงคดี 
 ตัวละครจากเรื่องเดอะลาวด์เฮาส์และเดอะคาซากรานเด้ส์
 มาเรีย ซานติอาโก (Maria Santiago) หรือ มาเรีย คาซากรานเด้ (Maria Casagrande)
 เฮกเตอร์ คาซากรานเด้ (Hector Casagrande)
 โรซ่า คาซากรานเด้ (Rosa Casagrande)
 คาร์ลอส คาซากรานเด้ (Carlos Casagrande)
 ฟรีด้า คาซากรานเด้ (Frida Casagrande)
 คาร์ลอตต้า คาซากรานเด้ (Carlota Casagrande)
 ซีเจ คาซากรานเด้ (CJ Casagrande)
 คาร์ล คาซากรานเด้ (Carl Casagrande)
 คาร์ลิโต้ คาซากรานเด้ (Carlitos Casagrande)
 เซอร์จิโอ้ คาซากรานเด้ (Sergio Casagrande)
# โสรัน สิงห์
โสรัน สิงห์ (อักษรโรมัน: Soran Singh, เสียชีวิต 22 เมษายน 2016) เป็นแพทย์, พิธีกรโทรทัศน์ และนักการเมือง ชาวปากีสถานที่นับถือศาสนาซิกข์ อธิการบดีกระทรวงกิจการชนกลุ่มน้อยแคว้นแคบาร์ปัคตูนควา ก่อนจะเข้าร่วมปากีสตานเตหรีเกอินซัฟในปี 2011 เขาเคยเป็นสมาชิกของจมาเตอิสลามีปากีสตานเป็นเวลาเก้าปี สิงห์ยังเป็นสมาชิกของคณะกรรมการคุรุทวาราประพันธักสิกข์ปากีสถาน และ คณะกรรมการทรัพย์สินทรัสต์ผู้ลี้ภัย เขาเคยเป็นพิธีกรรายการ Za Hum Pakistani Yam เป็นเวลาสามปีครึ่งให้กับไคเบอร์นิวส์

การลอบสังหาร
โสรัน สิงห์ ถูกยิงเสียชีวิตในการโจมตีที่มุ่งเป้าไปที่เขา ใกล้กับบ้านของเขาในวันที่ 22 เมษายน 2016 ต่อมาตำรวจแคว้นแคบาร์ปัคตูนควาได้จับกุม พลเทพ กุมาร (Baldev Kumar) ผู้วางแผนการฆาตกรรมสิงห์ด้วยเหตุจูงใจจากสถานะคู่แข่งทางการเมือง และจ้างวานฆาตกรมาก่อการฆาตกรรมสิงห์ กุมารต้องการที่จะชนะการเลือกตั้งในพรรคเดียวกันกับสิงห์ในที่นั่งพิเศษที่สำรองไว้สำหรับชนกลุ่มน้อย เขาไม่ถูกใจกับสิงห์กลหลังสิงห์ได้รับที่นั่งนั้นไป กุมารถูกศาลต่อต้านการก่อการร้ายตัดสินว่าบริสุทธิ์ในปี 2018 เนื่องจาก "ขาดหลักฐานที่แน่ชัด" บุตรชายของสิงห์ อาชัย สิงห์ (Ajay Singh) ต่อมาได้ออกมาแสดงไม่พึงพอใจกับคำตัดสินอย่างมาก ในขณะที่กุมารระบุว่าเขาถูกกล่าวหาเช่นนั้นเป็นเพราะจากศาสนาที่เขานับถือ
# วัดคิรีวิหาร
วัดคิรีวิหาร เป็นพระอารามหลวงชั้นตรี ชนิดสามัญสังกัดคณะสงฆ์ฝ่ายธรรมยุติกนิกาย ตั้งอยู่ในตำบลชำราก อำเภอเมืองตราด จังหวัดตราด

วัดคีรีวิหาร เดิมชื่อว่า วัดท่าเลื่อน หรือ วัดภูเขายวน ตั้งเมื่อ พ.ศ. 2429 ต่อมาในสมัยที่ฝรั่งเศสเข้ามาปกครองเมืองตราด ได้แต่งตั้งเจ้าอาวาสเป็นพระครูรัฐาภิมุกข์และเรียกชื่อวัดนี้ว่า วัดภูเขายวน เมื่อไทยได้เมืองตราดกลับคืนมา สมเด็จพระสังฆราชเจ้า กรมหลวงวชิรญาณวงศ์ ทรงพระทานชื่อให้เลือก 3 ชื่อ คือ วัดคีรีเวสวิหาร วัดเวสคีรีวิการและวัดคิรีวิหาร จึงได้ใช้ชื่อ "วัดคิรีวิหาร" มาจนปัจจุบัน วัดได้รับพระราชทานวิสุงคามสีมาเมื่อวันที่ 28 เมษายน พ.ศ. 2523

ที่ตั้งอยู่บนภูเขาทำให้มองเห็นวิวทิวทัศน์ด้านล่างที่เป็นป่า เขา และทะเล มีสวนป่าขนาดย่อม ๆ มีต้นสักปลูกอย่าง เป็นระเบียบ ลักษณะสถาปัตยกรรมเป็นสถาปัตยกรรมไทยประยุกต์ อาคารและเสนาสนะที่สำคัญ ได้แก่ อุโบสถหลังใหญ่ เจดีย์ เรือนรับรองสมเด็จพระเทพฯ กุฏิธรรมสารอุทิศ และกุฏินิรมิตสามัคคี ศาลาการเปรียญ วิหารจีนที่ประดิษฐานพระพุทธอุดมสมบูรณ์ พระอวโลกิเตศวร และพระสังกัจจายน์ และยังมีกุฏิทรงไทยที่สร้างได้ถูกต้องตามพระวินัยบัญญัติมีขนาดพอแค่ภิกษุอยู่ได้รูปเดียวเท่านั้น
# กีฬาวูซูในกีฬาแห่งชาติ ครั้งที่ 47
กีฬาวูซูในกีฬาแห่งชาติ ครั้งที่ 47 เป็นการแข่งขันกีฬาวูซูที่จัดขึ้นในจังหวัดศรีสะเกษ กำหนดแข่งขันระหว่างวันที่ 19–23 มีนาคม พ.ศ. 2565 โดยได้จัดขึ้นที่หอประชุมโรงเรียนกำแพง อำเภออุทุมพรพิสัย ในครั้งนี้จะมีการแข่งขันทั้งหมด 2 ประเภท 37 รายการ คือ
ประเภทยุทธลีลา 30 รายการ (ชาย 15 รายการ และหญิง 15 รายการ) และประเภทประลองยุทธ์ (ชาย 4 รายการ และหญิง 3 รายการ) ซึ่งมีการชิงชัยเหรียญรางวัลรวมทั้งสิ้น 138 เหรียญ

 สรุปเหรียญรางวัล 
 ตารางเหรียญรางวัล 
 ประเภทประลองยุทธ์ 

 ประเภทยุทธลีลา 

 ผู้ที่ได้รับเหรียญรางวัล 
 ประลองยุทธ์ชาย 
48 กก.52 กก.56 กก.60 กก.

 ประลองยุทธ์หญิง 
48 กก.52 กก.56 กก.

 ยุทธลีลาชาย 
ฉางฉวนหนานฉวนไท่จี๋ฉวนไท่จี๋เจี้ยนกระบี่ (เจี้ยนซู่)ดาบ (เตาซู่)พลอง (กุ้นซู่)ทวน (เชียงซู่)ดาบใต้ (หนานเตา)พลองใต้ (หนานกุ่น)ต่อสู้มือเปล่าทั่วไปศุภฤกษ์  สนธิรักษ์ธีรภัทร์  ส่งศรีเมธา  เที่ยงขุนนาวิน  ก่อแก้วธีรเดช  พลสุวรรณธีรลักษณ์  ท่าหลวงวชิรธร  โสมเขียววศินชัย  การไสยต่อสู้อุปกรณ์ทั่วไปนาวิน  ก่อแก้วธีรเดช  พลสุวรรณธีรลักษณ์  ท่าหลวงศุภฤกษ์  สนธิรักษ์ธีรภัทร์  ส่งศรีเมธา  เที่ยงขุนวชิรธร  โสมเขียววศินชัย  การไสยRacing speed ความเร็วธีรภัทร  นุชพุกธนัช  เรียบเรียงภาสกร  วิทยายนต์ธัญยธรณ์  หงษ์เวียงจันทร์รวิภาส  ผ่องนาครัตนวัต  ศิริสวัสดิ์Obstacles กีดขวาง ธัญวิชญ์  ปริยประพันธ์เกษมสันต์  แก้ววิชิตเอกโกมล  ปรีชาสกุลวงศ์ธีรภาพ  ศักดิ์สิทธิ์ศุภสัณห์  จิตใจยืดหยุ่นอนุพันธ์  ปะสาระโวรวิภาส  ผ่องนาครัตนวัต  ศิริสวัสดิ์ราชสีห์ กฤษฏา  เหง้าชัยภูมิสถาพร  ทองอินศุภกร  ศิลปีสุขวิทย์  ศะศิธรสยามพงษ์  นิธิวงศ์สุริยัน  วงษ์ปามุตภาสกร  วิทยายนต์ธัญวิชญ์  ปริยประพันธ์ธัญยธรณ์  หงษ์เวียงจันทร์พงค์พิสุทธิ์  สัมฤทธิ์เกษมสันต์  แก้ววิชิตวีรพงษ์  บัวบังใบธีรภัทร  นุชพุกเอกโกมล  ปรีชาสกุลวงศ์สุรสิทธิ์  คำดีธนัช  เรียบเรียงธีรภาพ  ศักดิ์สิทธิ์

 ยุทธลีลาหญิง 
ฉางฉวนหนานฉวนไท่จี๋ฉวนไท่จี๋เจี้ยนกระบี่ (เจี้ยนซู่)ดาบ (เตาซู่)พลอง (กุ้นซู่)ทวน (เชียงซู่)ดาบใต้ (หนานเตา)พลองใต้ (หนานกุ่น)ต่อสู้มือเปล่าจิดาภา  แย้มงามเหลือกัญญาวีร์  พลสุวรรณอรัชพร  สินชัยภัทรภร  ภาดีกิตติยา  ฮาดภักดีกมลชนก  วัฒนะราชธัชพรรณ  หงษ์ประสิทธิ์อภิวดี  กุลชาติชฎาพร  พยัคฆวงค์ต่อสู้อุปกรณ์ทั่วไปอรัชพร  สินชัยภัทรภร  ภาดีจุฑาทิพย์  พงษ์หนองโนชุติกาญจน  การสมโชคณัฐชยา  ภวพงศ์สุภัทรกิตติยา  ฮาดภักดีกมลชนก  วัฒนะราชธัชพรรณ  หงษ์ประสิทธิ์ศีลศร  เสือปรางค์ศิริพร  รัตนไทยเบญจวีณ์  รุ่งรัตน์ธวัชชัยRacing speed ความเร็วพิศตะวัน  ซอสูงเนินเบญจวีณ์  รุ่งรัตน์ธวัชชัยปิ่นมานัด  พลหารกนกวรรณ  หม่องกระโทกปวันพร  ชวนชื่นจารุวรรณ  ปทุมทองObstacles กีดขวางศีลศร  เสือปรางค์ศิริพร  รัตนไทยฑิตยา  โพธิกัลยาน้ำทิพย์  ค่องอ้อยประภาศิริ  สุธัมมาสุชานรี  พิมพวงภาคพื้น Traditionalฑิตยา  โพธิกัลยาน้ำทิพย์  ค่องอ้อยนุทติมา  ยะระเชิดปวันพร  ชวนชื่นอินทิรา  ป่าอ๋อยจารุวรรณ  ปทุมทอง 	ฐิตารีย์  พรพยัคฆ์สุดารัตน์  เต็งวิเศษณีรนุช  นันตาพรพัชชา  เขียวเกษมชวัลรัตน์  ภิญโญปภัสษร  โพธิ์ศรีสุชาวดี  ยศพลศีลศร  เสือปรางค์พิศตะวัน  ซอสูงเนินศิริพร  รัตนไทยชฎาพร  พยัคฆวงค์เบญจวีณ์  รุ่งรัตน์ธวัชชัย
# ซันจิ (ชื่อ)
ซันจิ (เขียนว่า: 三次 หรือ さん治) เป็นชื่อตัวผู้ชายภาษาญี่ปุ่น บุคคลสำคัญที่มีชื่อนี้ ยกตัวอย่าง เช่น 

 นักการเมืองชาวอเมริกัน
 ชื่อที่ใช้ในการแสดงของฮิโระ ฮาเซะ นักพากย์ชาวญี่ปุ่น
 นักปั่นจักรยานชาวญี่ปุ่น
 นายทหารในกองทัพเรือจักรวรรดิญี่ปุ่น

 ตัวละครในบันเทิงคดี 
 ซันจิ (วันพีซ) - ตัวละครจากเรื่องวันพีซ
# ซันจิ (วันพีซ)
วินสโมค ซันจิ  เป็นตัวละครในวันพีซที่ผลิตโดยเออิจิโร โอดะ

ซันจิมีพื้นเพเดิมที่นอร์ธบลู (North Blue) และเติบโตในตระกูลวินสโมค โดยมีพ่อชื่อ วินสโมค จัจด์ (Vinsmoke Judge) ราชาแห่งอาณาจักรเจอร์มา และแม่ชื่อวินสโมค โซระ (Vinsmoke Sora)One Piece Manga and Anime — Vol. 84 Chapter 840 and Episode 803. เขาอาศัยอยู่กับพ่อทรหดที่มองซันจิเป็นทหาร จากนั้นเขาจึงหลบหนีไปที่ Baratie โดยได้เรียนรู่วิธีการทำอาหารและการต่อสู้จาก “Red Leg” ZeffOne Piece Manga — Vol. 7 Chapter 56. ซันจิเป็นสมาชิกคนที่ 5 และเป็นคนที่สี่ที่เข้าร่วมกองโจรสลัดของมังกี้ ดี. ลูฟี่ในฐานะพ่อครัว หลังการต่อสู้กับ Don KriegOne Piece Manga — Vol. 8 Chapter 68.

การสร้างและแนวคิด
ตอนสร้างตัวละครนี้ โอดะได้แรงบันดาลใจจาก Mr. Pink ตัวละครใน ขบวนปล้นไม่ถามชื่อ (1992) ของสตีฟ บูเซมี

 ประวัติ

 พลังและความสามารถ 

 ทักษะโจมตี 
กอลีเย (首肉 (コリエ) โครีเอ, แปลตรงตัวว่า "เนื้อคอ") 

เอโปล (肩肉 (エポール) เอโพรุ, แปลตรงตัวว่า "เนื้อไหล่"): 

กอลีเย ชู้ต (首肉 (コリエ) シュート โครีเอ ชูโตะ, แปลตรงตัวว่า "ยิงเนิ้อคอ"): 

เอโปล (肩肉 (エポール) เอโพรุ, แปลตรงตัวว่า "เนื้อไหล่"): 

เอโปล ชู้ต (肩肉 (エポール) シュート เอโปล ชูโตะ, แปลตรงตัวว่า "ยิงเนื้อไหล่"): 

โกตแล็ต (背肉 (コートレット) โคโตเร็ตโตะ, แปลตรงตัวว่า "เนื้อซี่โครง"): 

ปัวทรีน (胸肉 (ポワトリーヌ) โพวาโทรีนุ, แปลตรงตัวว่า "เนื้ออก"): 

แซล (鞍下肉 (セル) เซรุ, แปลตรงตัวว่า "เนื้อสันส่วนหลัง"): 

ปัวทรีน ชู้ต (胸肉 (ポワトリーヌ) シュート โพวาโทรีนุ ชูโตะ, แปลตรงตัวว่า "ยิงเนื้ออก"): 

ฌีโก (もも肉 (ジゴー) จิโก, แปลตรงตัวว่า "เนื้อขา"): 

มูตง ช็อต (羊肉 (ムートン) ショット มูทง ชอตโตะ, แปลตรงตัวว่า "ลูกยิงเนื้อแกะโต"): 

การตอบรับ
ความนิยม
ในโพลความนิยมวันพีซของโชเน็งจัมป์ ในโพลแรกซันจิอยู่ในอันดับ 4 (1999)One Piece Manga — Vol. 7 (p. 147), Volume publication of the first character poll. และโพลสามอันถัดมาจัดให้อยู่ในอันดับ 3 (2002, 2006, 2009)One Piece Manga — Vol. 24 (p. 206-208), Volume publication of the second character poll.One Piece Manga — Vol. 43 (p. 214-219), Volume publication of the third character poll.One Piece Manga — Vol. 55 (p. 188-191), Volume publication of the fourth character poll. ในโพลล่าสุด (2021) ที่จัดขึ้นทั่วโลกครั้งแรก ซันจิเป็นตัวละครยอดนิยมในอันดับ 4 โดยมีผู้โหวตที่ 970,286 โหวต
# วัดป่าภูก้อน
วัดป่าภูก้อน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านก้อง อำเภอนายูง จังหวัดอุดรธานี อยู่ในเขตป่าสงวนแห่งชาติป่านายูงและป่าน้ำโสม ที่ตั้งอยู่บริเวณรอยต่อแผ่นดิน 3 จังหวัด คือ อุดรธานี เลย และหนองคาย

เมื่อ พ.ศ. 2527 คุณปิยวรรณและโอฬาร วีรวรรณ พร้อมคณะได้เดินทางมาธุดงค์แถบจังหวัดสกลนครและอุดรธานี ได้เกิดความเลื่อมใสพระป่าจึงได้เข้าช่วยเหลือท่านพระอาจารย์อินทร์ถวาย สันตุสสโก สำนักสงฆ์บ้านนาคำน้อย ในการขออนุญาตใช้พื้นที่ป่าสงวนแห่งชาติจัดตั้งเป็นวัดป่านาคำน้อย และปลูกป่าทดแทนฟื้นฟูสภาพป่าเสื่อมโทรมกว่า 750 ไร่ อย่างถูกต้องตามระเบียบของกรมป่าไม้ และได้ทำเรื่องขอใช้ที่ดินในเขตป่าสงวนแห่งชาตินายูง-น้ำโสม เพื่อสร้างวัดในเนื้อที่ 15 ไร่ จากกรมป่าไม้ จนได้รับอนุญาตเมื่อวันที่ 9 มกราคม พ.ศ. 2530 ประกาศตั้งวัดเมื่อวันที่ 11 พฤศจิกายน พ.ศ. 2530 ภายหลังเมื่อวันที่ 22 มิถุนายน พ.ศ. 2531 ได้รับหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติเพื่อจัดตั้งพุทธอุทยานมีเนื้อที่ 1,000 ไร่ และได้รับขนานนามว่า พุทธอุทยานมหารุกขปาริชาติภูก้อน วัดป่าภูก้อนได้รับพระราชทานวิสุงคามสีมาเมื่อวันที่ 7 มิถุนายน พ.ศ. 2532 มีพิธีฝังลูกนิมิตและผูกพัทธสีมา  เมื่อวันที่ 13–14 มกราคม พ.ศ. 2533

อาคารเสนาสนะที่สำคัญ ได้แก่ ศาลาอุโบสถ 2 ชั้น 1 หลัง ซึ่งเป็นที่ประกอบพิธีสงฆ์ชั้นบนและเป็นที่ฉันชั้นล่าง มีกุฏิพระ 45 หลัง เรือนครัว 1 หลัง เรือนพักฆราวาส 6 หลังถังเก็บน้ำคอนกรีต 20 ถัง และห้องน้ำจำนวนมาก โดยใช้ระบบประปาภูเขา จากฝายเก็บน้ำดินขนาดเล็กที่เป็นแหล่งต้นน้ำซับและน้ำตกในวัด ภายในวัดมีพระบรมสารีริกธาตุบรรจุในพระเกศพระร่วงโรจน์ศรีบูรพา ซึ่งเป็นประธานประดิษฐานอยู่หน้าองค์พระปฐมรัตนบูรพาจารย์มหาเจดีย์ มีพระพุทธไสยาสน์โลกนาถศาสดามหามุนี เป็นพระพุทธรูปปางปรินิพพาน ทำด้วยหินอ่อนขาวจาประเทศอิตาลี ความยาว 20 เมตร
# รสัมปครี
รสัมปครี (रसम पगड़ी; Rasam Pagri) เป็นพิธีทางสังคมที่ปฏิบัติในสังคมชาวปัญจาบและชาวราชสถานในอินเดีย พิธีจัดขึ้นหลังสมาชิกชายที่อาวุโสสุดของครอบครัวเสียชีวิต โดยให้สมาชิกชายที่อาวุโสสุดรองลงมาจากบุคคลที่เสียชีวิตทำการโพกผ้าโพกศีรษะ (ปครี) ต่อหน้าสมาชิกในครอบครัวหรือในเผ่า ตามธรรมเนียมฮินดู พิธีนี้มักประกอบโดยบิดาของภรรยาของสมาชิกชายที่อาวุโสสุด โดยทั่วไปจะประกอบพิธีในวันที่สี่นับจากพิธีศพ (อนติมสังสการ หรือ อุตาละ (Uthala)) หรือในวันที่สิบสาม ที่เรียกว่า เตหรวิน พิธีนี้ทำขึ้นเพื่อเป็นสัญลักษณ์ของการเปลี่ยนผ่านภาระรับผิดชอบในการคุ้มครองและดูแลครอบครัวจากสมาชิกหนึ่งไปยังอีกผู้หนึ่ง โดยมีผ้าโพกศีรษะเป็นตัวแทนของเกียรติยศของครอบครัว
# ท้าย หง็อก
ท้าย หง็อก (, เกิดปี 1942) เป็นคนไม่เคยหลับชาวเวียดนาม ทัญเนียน แหล่งข่าวเวียดนาม ระบุว่าเขาอ้างว่าตื่นและไม่เคยหลับเลยมาเป็นระยะเวลา 48 ปี และได้รับความสามารถในการตื่นได้โดยไม่หลับหลังเป็นไข้ในปี 1973 ในขณะที่ เวียดนามอินเวสต์เมนต์รีวิว ระบุว่าไม่มีเหตุผลหรือที่มาNgười 35 năm không ngủ

ในช่วงที่ ทัญเนียน รายงาน หง็อกไม่มีอาการป่วยใด ๆ นอกจากการนอนไม่หลับ เขามีสุขภาพจิตแข็งแรงและมีกิจวัตรในการแบกอาหารหมูหนัก 50 กิโลกรัมไปตามถนนระยะทาง  ทุกวัน

ในเดือนตุลาคม 2006 หง็อกรายงานว่าเขาเริ่มรู้สึก "เหมือนพืชแล้งน้ำ" เนื่องจากการไม่ได้หลับไม่ได้นอน
# วัดป่าสามกษัตริย์
วัดป่าสามกษัตริย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมูม่น อำเภอเมืองอุดรธานี จังหวัดอุดรธานี ปัจจุบันมีพระอธิการพิทยา อตฺตทนฺโต เป็นเจ้าอาวาส

วัดป่าสามกษัตริย์เป็นแหล่งโบราณคดีมีสภาพเป็นเนินดินธรรมชาติ ขนาดค่อนข้างใหญ่ มีความกว้างประมาณ 50–80 เมตร สูงจากพื้นที่โดยรอบประมาณ 5 เมตร ซึ่งพื้นที่โดยรอบมีสภาพเป็นที่ราบที่มีบ้านเรือนตั้งอยู่และบางส่วนเป็นพื้นที่ทำเกษตรกรรม ทางด้านทิศตะวันออกของเนินดินนี้มีห้วยดานเป็นลำน้ำธรรมชาติไหลผ่านทางด้านทิศตะวันออกลงไปทางด้านทิศใต้ บนเนินดินแหล่งโบราณคดีมีไม้ยืนต้นปกคลุมทำให้พื้นที่บริเวณนี้มีสภาพเป็นป่าขนาดย่อม จากการเดินสำรวจพบเศษภาชนะดินเผาแบบเนื้อแกร่ง (stoneware) ชิ้นขนาดเล็ก เนื้อดินสีเทากระจัดกระจายอยู่ทั่วไปบนพื้นผิวดิน เนินดินนี้ชาวบ้านเรียกว่า โนนอีตู้ ทางด้านทิศตะวันตกของวัดมีหนองน้ำธรรมชาติ ที่เรียกกันว่า หนองอีเลิง ซึ่งเชื่อกันว่าคนโบราณได้ขุดดินบริเวณหนองอีเลิงมาถมพื้นที่โนนอีตู้ จึงทำให้เกิดเป็นสภาพหนองน้ำและเนินดินขึ้นมา

เหตุที่ชื่อว่า "วัดป่าสามกษัตริย์" เนื่องมาจากชาวบ้านเชื่อกันว่าพื้นที่บริเวณนี้เคยเป็นที่พบปะกันของกษัตริย์สามพระองค์ กรมการศาสนาได้ออกหนังสือประกาศรับรองสภาพวัด เมื่อวันที่ 23 กันยายน พ.ศ. 2537 โดยระบุว่ามีการใช้พื้นที่ก่อตั้งวัดป่าสามกษัตริย์มาตั้งแต่ช่วง พ.ศ. 2475 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563

หลักฐานทางโบราณคดีที่พบ เช่น เศษภาชนะดินเผาเนื้อแกร่ง ก้อนอิฐดินเผาขนาดค่อนข้างใหญ่ เศษภาชนะดินเผาเนื้อดินธรรมดา ชิ้นส่วนกระดูกมนุษย์ ชิ้นส่วนกระดูกและฟันสัตว์ ลูกปัด และภาชนะดินเผาขนาดเล็ก เนื้อดินธรรมดา เป็นต้น สันนิษฐานเบื้องต้นว่าแหล่งโบราณคดีแห่งนี้ได้มีการใช้พื้นที่ในการทำกิจกรรมของมนุษย์มาตั้งแต่สมัยก่อนประวัติศาสตร์ช่วงวัฒนธรรมบ้านเชียงเมื่อราว 5,600–1,800 ปีมาแล้ว หลังจากนั้นมนุษย์ได้ใช้พื้นที่บริเวณนี้อีกครั้งในช่วงที่พื้นที่แถบนี้ได้รับอิทธิพลวัฒนธรรมล้านช้าง เมื่อราวพุทธศตวรรษที่ 22–25 เนื่องจากพบเศษภาชนะดินเผาชนิดเนื้อแกร่ง (stoneware) สีเทา ที่มีเนื้อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประกอบกับพบใบเสมาศิลาแลงในบริเวณที่เคยมีสิ่งก่อสร้างเดิม ซึ่งคาดว่าสิ่งก่อสร้างดังกล่าวน่าจะเป็นสิมเดิมที่ถูกรื้อถอนออกไปจนเหลือแต่เพียงฐาน ก่อน พ.ศ. 2528

รายนามเจ้าอาวาสและรักษาการเจ้าอาวาส
 หลวงปู่บัวไหล  จิตฺตปาโร (ไม่ทราบ พ.ศ.)
 หลวงปู่เหลือ (ไม่ทราบฉายา)
 พระอำคา (ไม่ทราบฉายา)
 พระครูวิริยธรรมโชติ (พระวิไลย์ วิเลยฺโย)
 พระมหาปรีชา จนทธมฺโน
 พระอธิการสิงห์ กตปญฺโญ
 พระอธิการพิทยา อตฺตทนฺโต
# เดอะบลัดไลน์
เดอะบลัดไลน์ (The Bloodline) เป็นกลุ่มมวยปล้ำฝ่ายอธรรมของ WWE สมาชิกประกอบด้วย Solo Sikoa, JC Matteo, Tama Tonga และ Tanga Loa นอกจากนี้ยังมีอดีตสมาชิกอย่างอดีตหัวหน้ากลุ่ม Roman Reigns, ไฟนอลบอส The Rock, สองพี่น้องฝาแฝด Jey Uso และ Jimmy Uso, Jacob Fatu, สมาชิกกิตติมศักดิ์ Sami Zayn และผู้จัดการกลุ่ม Paul Heyman

แชมป์และความสำเร็จ
 CBS Sports
 Feud of the Year (2020) – 
 ESPN
 Best Storyline of the Year (2022) – 
 Best Storyline of the Year (2023) – 
 New York Post
 Storyline of the Year (2022)  – 
 Storyline of the year (2023)
 Pro Wrestling Illustrated
 Faction of the Year (2022)
Singles wrestlers
 Ranked Reigns No. 1 of the top 500 singles wrestlers in the PWI 500 in 2022
 Ranked Jey Uso No. 45 of the top 500 singles wrestlers in the PWI 500 in 2021
 Ranked Jimmy Uso No. 147 of the top 500 singles wrestlers in the PWI 500 in 2022
 Ranked Sikoa No. 38 of the top 500 singles wrestlers in the PWI 500 in 2023
Tag teams
 Ranked The Usos No. 1 of the top 50 Tag Teams in the PWI Tag Team 100 in 2022
 Sports Illustrated
 Wrestler of the Year (2021) – 
 Wrestling Observer Newsletter
 Best Box Office Draw (2022, 2023) – Roman Reigns
 Best Gimmick – Roman Reigns (2021) and Sami Zayn (2022)
 Best Non-Wrestler (2021, 2022) – Paul Heyman
 Feud of the Year (2023) – against Kevin Owens and Sami Zayn
 WWE
 WWE Championship (1 time) – Reigns
 WWE Universal Championship (1 time) – Reigns
 WWE Raw Tag Team Championship (1 time) – The Usos
 WWE Tag Team Championship (2 times) – The Usos (1), Tama Tonga and Jacob Fatu/Tonga Loa (1)
 NXT North American Championship (1 time) – Sikoa
 André the Giant Memorial Battle Royal (2021) – Jey Uso
 WWE Hall of Fame (Class of 2024) – Heyman
# อากาช บาชีร์
อากาช บาชีร์ (Akash Bashir, 22 มิถุนายน 1994 – 15 มีนาคม 2015) เป็นคริสต์ชนชาวปากีสถานในลาฮอร์ เขาเข้าร่วมทีมผู้รักษาความปลอดภัยประจำโบสถ์นักบุญยอห์น ลาฮอร์ ในย่านยูฮานาบาด ซึ่งเป็นย่านคริสต์ของลาฮอร์ นับตั้งแต่ธันวาคม 2014 ในวันที่ 15 มีนาคม 2015 เขาเสียชีวิตหลังพยายามสกัดกั้นไม่ให้ผู้ก่อการร้ายเข้าไปทำการระเบิดพลีชีพในโบสถ์ ในปี 2022 บาชีร์ได้รับการแต่งตั้งเป็นผู้รับใช้พระเป็นเจ้าโดยสมเด็จพระสันตะปาปาฟรานซิส และกำลังมีการเสนอเพื่อเป็นบุญราศี

 ช่วงชีวิต 
บาชีร์เกิดในหมู่บ้านริสัลปุระ เขาเข้าศึกษาในโรงเรียนของคณะซาเลเซียนในย่านยูฮานาบาดของลาฮอร์ ในปี 2014 เขาอาสาเป็นผู้ดูแลความปลอดภัยของโบสถ์นักบุญยอห์น ลาฮอร์

 มรณสักขี 
ในวันที่ 15 มีนาคม 2015 ผู้ก่อการระเยิดพลีชีพสองคนเดินทางไปยังโบสถ์นักบุญยอห์น (Church of Saint John) และโบสถ์คริสต์ประจำคริสตจักรปากีสถาน (Christ Church of the Church of Pakistan) บาชีร์ซึ่งในตอนนั้นเป็นผู้รักษาความปลอดภัยประจำอ จุอยู่ที่ประตูทางเข้าโบสถ์ ปฏิเสธไม่ให้ผู้ก่อเหตุเข้าไปในโบสถ์ ผู้ก่อเหตุทำการกดระเบิดพลีชีพตรงนั้น ส่งผลให้บาชีร์และเหยื่ออีกสองรายเสียชีวิต ในเวลาเดียวกัน ที่โบสถ์คริสต์ประจำคริสตจักรปากีสถาน ผู้ก่อเหตุเข้าไปในโบสถ์ และกดระเบิดพลีชีพ ส่งผลให้มีผู้เสียชีวิต 17 ราย และบาดเจ็บกว่า 70 คน กลุ่มก่อการร้าย Tehreek-e-Taliban Pakistan Jamaatul Ahrar ออกมาประกาศว่าเป็นผู้ก่อเหตุในเวลาต่อมา

 สู่บุญราศีและนักบุญ 
ในวันที่ 31 มกราคม 2022 อัครสังฆมณฑลลาฮอร์ทำการเสนอชื่อบาชีร์เพื่อประกาศเป็นบุญราศี และ เป็นนักบุญ สมเด็จพระสันตะปาปาฟรานซิสได้ประกาศให้อากาช บาชีร์ เป็นผู้รับใช้พระเป็นเจ้า ในประวัติศาสตร์ของคาทอลิกในปากีสถาน บาชีร์เป็นชาวปากีสถานคนแรกที่ได้รับการเสนอเป็นบุญราศี